چاچڑاں شریف

چاچڑاں شریف  پاکستان کا ایک آباد مقام جو تحصیل خانپورضلع رحیم یار خان میں واقع ہے۔ یہ تحصیل خانپورکی ایک یونین کونسل بھی ہے۔ یہ شہر دریائے سندھ کے مشرقی کنارے پر آباد ہے۔ چاچڑاں شریف کی وجہ شہرت عظیم صوفی بزرگ اور سرائیکی زبان کے عظیم شاعر خواجہ غلام فرید کی جائے پیدائش ہونا ہے۔ آپؒ کا مزار کوٹ مٹھن میں مرجع خلائق ہے۔

ماضی میں چچ نامی ایک بادشاہ گزرا ہے جس نے رائے خاندان کی حکومت ختم کر کے سیت پور داجل اور اروڑ سندھ میں اپنی حکومت کی بنیاد رکھی۔ اس قصبے کا نام اسی چچ نامی بادشاہ کی مناسبت سے چاچڑاں رائج ہو گیا۔بعض روایات کے مطابق اس قصبہ کی بنیاد چاچڑ قوم کے ایک فرد نے رکھی۔

تاریخی عمارتیں 
چاچڑاں شریف ایک تاریخی شہر ہے۔ یہاں کئی تاریخی عمارتیں ہیں،جن میں فرید محل اورجامعہ فریدہ کی عمارتیں بہت مشہور ہیں۔

فریدی محل 
نواب آف بہاولپور نے خواجہ غلام فرید سے خراج عقیدت کے طور پر فریدی محل 1894ء میں بنوایا دو سال تعمیرات کے بعد 1896ء میں مکمل ہوا۔ فریدی محل کی پہلی اینٹ حضرت فضل حق منگھیروی نے بسم اللہ پڑھ کر لگائی۔ اس عمارت کی تعمیر میں حفاظ کرام نے بھی حصہ لیا۔ تعمیر مکمل ہونے کے بعدخواجہ صاحب تشریف لائے۔ اس موقع پر وہاں موجود مصاحبین کی محفل ذکر کی صدارت کی اور مشکوۃ شریف کا درس دیا۔

حوالہ جات 

https://www.ptcl.com.pk/Info/National-Dialing-Codes

مزید دیکھیے 
 پاکستان
 فہرست پاکستان کے شہر

حوالہ جات 

جغرافیہ پنجاب (پاکستان) کے نامکمل مضامین
ضلع رحیم یار خان کے آباد مقامات
ویکی ڈیٹا سے مطابقت رکھنے والی مختصر تفصیل